title: 2010/251/: Sklep Sveta z dne 31. marca 2010 o imenovanju člana Računskega sodišča

text:
               4.5.2010

               SL

               Uradni list Evropske unije

               L 111/19

         SKLEP SVETA
   z dne 31. marca 2010
   o imenovanju člana Računskega sodišča
   (2010/251/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 286(5) Pogodbe,
   ob upoštevanju predloga irske vlade,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Mandat ge. Máire GEOGHEGAN-QUINN je bil s sklepom Sveta z dne 23. januarja 2006 (1) podaljšan za obdobje od 1. marca 2006 do 29. februarja 2012.

               (2)

               V pismu z dne 8. februarja 2010, naslovljenem na predsednika Sveta, je ga. Máire GEOGHEGAN-QUINN ponudila odstop z mesta članice Računskega sodišča.

               (3)

               Zaradi njenega odstopa mora biti za preostanek mandata imenovan njen naslednik –

         SPREJEL NASLEDNJI SKLEP:
   Člen 1
   G. Eoin O'SHEA se imenuje za člana Računskega sodišča za preostanek mandata ge. Máire GEOGHEGAN-QUINN, torej do 29. februarja 2012.
   Člen 2
   Ta sklep začne veljati na dan sprejetja.

      V Bruslju, 31. marca 2010

            Za Svet

            Predsednik

         A. PÉREZ RUBALCABA

      (1)  UL L 22, 26.1.2006, str. 51.


title: Sklep o ustanovitvi Uradnega lista Evropskih skupnosti

text:
Pomembno pravno obvestilo

|

31958D1006(01)

Uradni list 017 , 06/10/1958 str. 0390 - 0390

		Sklepo ustanovitvi "Uradnega lista Evropskih skupnosti"SVET EVROPSKE GOSPODARSKE SKUPNOSTI JEob upoštevanju člena 191 Pogodbe o ustanovitvi Evropske gospodarske skupnosti,ob upoštevanju predlogov predsednika Parlamentarne skupščine in predsednikov Visoke oblasti, Komisije Evropske gospodarske skupnosti in Komisije Evropske skupnosti za atomsko energijo,ker morajo imeti Evropska gospodarska skupnost, Evropska skupnost za premog in jeklo ter Evropska skupnost za atomsko energijo skupni uradni list,SKLENIL:ustanoviti "Uradni list Evropskih skupnosti" kot uradni list Skupnosti v smislu člena 191 Pogodbe o ustanovitvi Evropske gospodarske skupnosti.V Bruslju, 15. septembra 1958Za SvetPredsednikErhard--------------------------------------------------


title: 2013/639/EU: Sklep Komisije z dne 6. novembra 2013 o zaključku protidampinškega postopka za uvoz nekaterih brezšivnih cevi iz železa ali jekla, z zunanjim premerom več kot 406,4 mm, s poreklom iz Ljudske republike Kitajske

text:
               7.11.2013

               SL

               Uradni list Evropske unije

               L 296/24

         SKLEP KOMISIJE
   z dne 6. novembra 2013
   o zaključku protidampinškega postopka za uvoz nekaterih brezšivnih cevi iz železa ali jekla, z zunanjim premerom več kot 406,4 mm, s poreklom iz Ljudske republike Kitajske
   (2013/639/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1), in zlasti člena 9 Uredbe,
   ob upoštevanju naslednjega:
   A.   ZAČETEK

               (1)

               Evropska komisija („Komisija“) je 16. februarja 2013 začela protidampinški postopek v zvezi z uvozom v Unijo nekaterih brezšivnih cevi iz železa ali jekla, z zunanjim premerom več kot 406,4 mm, s poreklom iz Ljudske republike Kitajske („LRK“) in obvestilo o začetku postopka objavila v Uradnem listu Evropske unije
                   (2).

               (2)

               Postopek se je začel po pritožbi, ki jo je vložil Odbor za zaščito industrije brezšivnih cevi Evropske unije („pritožnik“), ki predstavlja več kot 25 % celotne proizvodnje nekaterih brezšivnih cevi iz železa ali jekla, z zunanjim premerom več kot 406,4 mm, v Uniji. Pritožba je vsebovala dokaze prima facie o dampingu izdelka in o posledični znatni škodi, kar je zadostovalo za upravičenost začetka postopka.

               (3)

               Komisija je pritožnika, druge znane proizvajalce Unije, znane proizvajalce izvoznike iz LRK, morebitne proizvajalce v primerljivi državi, znane uvoznike, distributerje, druge strani, za katere je znano, da jih to zadeva, in predstavnike LRK seznanila z začetkom postopka. Zainteresirane strani so imele možnost, da predstavijo svoja stališča v pisni obliki in zahtevajo zaslišanje v roku iz obvestila o začetku.

               (4)

               Pritožnik, drugi proizvajalci Unije, proizvajalci izvozniki iz LRK, uvozniki in distributerji so izrazili svoja stališča. Vsem zainteresiranim stranem, ki so zahtevale zaslišanje in dokazale, da zanj obstajajo posebni razlogi, je bilo zaslišanje odobreno.

         B.   UMIK PRITOŽBE IN ZAKLJUČEK POSTOPKA

               (5)

               Pritožnik je v pismu Komisiji z dne 9. septembra 2013 umaknil svojo pritožbo.

               (6)

               V skladu s členom 9(1) osnovne uredbe se postopek lahko zaključi, če se pritožba umakne, razen če tak zaključek ne bi bil v interesu Unije.

               (7)

               V preiskavi ni bilo ugotovljeno, da tak zaključek ne bi bil v interesu Unije. Komisija je zato menila, da bi bilo ta postopek treba zaključiti. Zainteresirane strani so bile o tem obveščene in so imele možnost predložiti pripombe. Komisija ni prejela nobenih pripomb.

               (8)

               Komisija zato ugotavlja, da bi bilo protidampinški postopek v zvezi z uvozom v Unijo nekaterih brezšivnih cevi iz železa ali jekla, z zunanjim premerom več kot 406,4 mm, s poreklom iz LRK, treba zaključiti –

         SPREJELA NASLEDNJI SKLEP:
   Člen 1
   Protidampinški postopek v zvezi z uvozom brezšivnih cevi iz železa ali jekla (razen iz nerjavnega jekla) s krožnim prečnim prerezom in zunanjim premerom več kot 406,4 mm, s poreklom iz Ljudske republike Kitajske, ki se trenutno uvrščajo pod oznake KN 7304 19 90, 7304 29 90, 7304 39 98 in 7304 59 99, se zaključi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 6. novembra 2013

            Za Komisijo

            Predsednik

         José Manuel BARROSO

      (1)  UL L 343, 22.12.2009, str. 51.

      (2)  UL C 45, 16.2.2013, str. 3.


title: 2010/186/CFSP: Sklep Sveta 2010/186/SZVP z dne 29. marca 2010 o spremembi Skupnega stališča 2009/788/SZVP o omejevalnih ukrepih proti Republiki Gvineji

text:
               30.3.2010

               SL

               Uradni list Evropske unije

               L 83/23

         SKLEP SVETA 2010/186/SZVP
   z dne 29. marca 2010
   o spremembi Skupnega stališča 2009/788/SZVP o omejevalnih ukrepih proti Republiki Gvineji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 27. oktobra 2009 sprejel Skupno stališče 2009/788/SZVP o omejevalnih ukrepih proti Republiki Gvineji (1).

               (2)

               Svet je 22. decembra 2009 sprejel Sklep 2009/1003/SZVP o spremembi Skupnega stališča 2009/788/SZVP vključno z dodatnimi omejevalnimi ukrepi (2).

               (3)

               Svet meni, da ni več razlogov, da bi bile nekatere osebe s seznama oseb, subjektov in organizacij, za katere se uporabljajo omejevalni ukrepi iz Skupnega stališča 2009/788/SZVP, še naprej vključene na ta seznam. Zato bi bilo treba ustrezno spremeniti seznam iz Priloge k Skupnemu stališču 2009/788/SZVP –

         SPREJEL NASLEDNJI SKLEP:
   Člen 1
   Osebe, navedene v Prilogi k temu sklepu, se črta s seznama iz Priloge k Skupnemu stališču 2009/788/SZVP.
   Člen 2
   Ta sklep začne veljati z dnem sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 29. marca 2010

            Za Svet

            Predsednica

         E. ESPINOSA

      (1)  UL L 281, 28.10.2009, str. 7.

      (2)  UL L 346, 23.12.2009, str. 51.

      PRILOGA

         Seznam oseb iz člena 1

                  št. 2

                  Major general Mamadouba (tudi Mamadou) Toto CAMARA

                  št. 3

                  General Sékouba KONATÉ

                  št. 16

                  Major Kelitigui FARO

                  št. 43

                  Kabinet (tudi Kabiné) KOMARA